Document ID: 32009D0320

ΑΠΌΦΑΣΗ ΤΟΥ ΣΥΜΒΟΥΛΊΟΥ
της 30ής Μαρτίου 2009
σχετικά με την έγκριση του Ευρωπαϊκού Γενικού Προγράμματος διαχείρισης της εναέριας κυκλοφορίας του ερευνητικού σχεδίου ΑΤΜ του Ενιαίου Ευρωπαϊκού Ουρανού (SESAR)
(2009/320/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
το άρθρο 1 παράγραφος 2 του κανονισμού (ΕΚ) αριθ. 219/2007 του Συμβουλίου, της 27ης Φεβρουαρίου 2007, για τη σύσταση κοινής επιχείρησης για την ανάπτυξη του ευρωπαϊκού συστήματος νέας γενιάς για τη διαχείριση της εναέριας κυκλοφορίας (SESAR) (1),
την πρόταση της Επιτροπής,
το ψήφισμα του Συμβουλίου της 30ής Μαρτίου 2009 σχετικά με την έγκριση του Ευρωπαϊκού Γενικού Προγράμματος διαχείρισης της εναέριας κυκλοφορίας του ερευνητικού σχεδίου ΑΤΜ του Ενιαίου Ευρωπαϊκού Ουρανού (SESAR),
Εκτιμώντας ότι η αρχική έκδοση του Ευρωπαϊκού Γενικού Προγράμματος διαχείρισης της εναέριας κυκλοφορίας, το οποίο προκύπτει από τη φάση καθορισμού του σχεδίου SESAR, με μείζονες συνεισφορές από σχετικούς ιδιωτικούς φορείς, αποτελεί τη βάση για την κατάρτιση του προγράμματος εργασιών της Κοινής Επιχείρησης SESAR και τη φάση ανάπτυξης του σχεδίου SESAR, υπό τον όρο σύναψης επαρκών συμφωνιών προσχώρησης,
ΑΠΟΦΑΣΙΖΕΙ:
Άρθρο μόνο
Το Ευρωπαϊκό Γενικό Πρόγραμμα διαχείρισης της εναέριας κυκλοφορίας του ερευνητικού σχεδίου του Ενιαίου Ευρωπαϊκού Ουρανού για τη διαχείριση της εναέριας κυκλοφορίας (SESAR) εγκρίνεται.
Βρυξέλλες, 30 Μαρτίου 2009.

Labels: 7
8
11
15